seasamh ón gComhairle i dtaca le glacadh Rialacháin ó Pharlaimint na hEorpa agus ón gComhairle lena mbunaítear an clár um Cheartas (2021 go 2027) agus lena n‑aisghairtear Rialachán (AE) Uimh. 1382/2013

2018/0208 (COD)

TEACHTAIREACHT ÓN gCOIMISIÚN

CHUIG PARLAIMINT NA hEORPA



de bhun Airteagal 294(6) den Chonradh ar Fheidhmiú an Aontais Eorpaigh



maidir leis

seasamh ón gComhairle i dtaca le glacadh Rialacháin ó Pharlaimint na hEorpa agus ón gComhairle lena mbunaítear an clár um Cheartas (2021 go 2027) agus lena n‑aisghairtear Rialachán (AE) Uimh. 1382/2013

1.Cúlra

Tíolacadh an togra chuig Parlaimint na hEorpa agus chuig an gComhairle (doiciméad COM(2018)0384) 30 Bealtaine 2018 Chuathas i gcomhairle le Coiste na Réigiún agus chinn sé gan tuairim a eisiúint. / Ghlac an Coiste Eacnamaíoch agus Sóisialta na hEorpa a Thuairim maidir leis an togra an 18 Deireadh Fómhair 2018 Ghlac an 19 Nollaig 2018 Coiste na mBuanionadaithe sainordú páirteach le haghaidh caibidlíochta 19 Nollaig 2018 Cruinnithe tríthaobhacha 20 Feabhra 2019 5 Márta 2019 Dhearbhaigh .Coiste na mBuanionadaithe an chomhthuiscint ar thángthas uirthi le Parlaimint na hEorpa ag an dara cruinniú tríthaobhach 13 Márta 2019. Dhearbhaigh Parlaimint na hEorpa an chomhthuiscint , trína rún reachtach a ghlacadh (an chéad léamh). 17 Aibreán 2019 Dáta chomhaontú na Comhairle maidir le cur chuige ginearálta 2 Nollaig 2020 Cruinnithe tríthaobhacha 11 Nollaig 2020 18 Nollaig 2020 Chuir coistí JURI agus LIBE litir chuig Cathaoirleach Choiste na mBuanionadaithe (Cuid 2) lenar dearbhaíodh comhaontú Pharlaimint na hEorpa maidir le toradh na caibidlíochta idirinstitiúidí 5 Feabhra 2021 Tháinig Coiste na mBuanionadaithe ar chomhaontú polaitiúil maidir leis an téacs comhréitigh. 17 Feabhra 2021 An dáta a glacadh an seasamh ón gComhairle, an chéad léamh 19 Aibreán 2021

2.Cuspóir an togra ón gCoimisiún

Tá an clár um Cheartas ar cheann de na hionstraimí cistiúcháin faoin gcreat airgeadais ilbhliantúil 2021‑2027. Tá gá le limistéar Eorpach Ceartais a fheidhmíonn agus córais cheartais náisiúnta atá éifeachtach chun go mbeidh rath ar an margadh inmheánach agus chun luachanna coiteanna an Aontais a chaomhnú. Is ionann luachanna an Aontais Eorpaigh a chur chun cinn agus iad a chosaint agus timpeallacht a bhfuil urraim ar an smacht reachta a áirithiú, chomh maith le neamhspleáchas na mbreithiúna le haitheantas frithpháirteach agus iontaoibh fhrithpháirteach i measc na mBallstát a áirithiú. Leis an gclár um Cheartas, rannchuideofar le tuilleadh forbairt a dhéanamh ar limistéar Eorpach ceartais atá bunaithe ar an smacht reachta, ar aitheantas frithpháirteach agus ar iontaoibh fhrithpháirteach. Éascófar agus tacófar leis an gclár comhar breithiúnach in ábhair shibhialta agus choiriúla, tacófar agus cuirfear chun cinn oiliúint bhreithiúnach d’fhonn cultúr coiteann dlíthiúil agus smachta reachta a chothú agus éascófar rochtain éifeachtach ar an gceartas do gach duine agus cúiteamh éifeachtach. Mhol an Coimisiún buiséad foriomlán EUR 305 000 000 i bpraghsanna reatha.

Leis an gclár, tacófar le gníomhaíochtaí a reáchtálann údaráis phoiblí, institiúidí acadúla/taighde, comhlachtaí oiliúna agus Eagraíochtaí na Sochaí agus na Sibhialta a chuireann le forbairt limistéir Eorpaigh Ceartais. Maoineofar gníomhaíochtaí lena gcuirfear feabhas ar iontaoibh fhrithpháirteach agus ar chomhoibriú (lena n‑áirítear trí bhíthin theicneolaíocht na faisnéise agus na teicneolaíochta cumarsáide). Maoineofar oiliúint na mbreithiúna agus na foirne breithiúnaí chun feabhas a chur ar a gcuid eolais ar dhlí an Aontais, ar ionstraimí i dtaca leis an gcomhar breithiúnach, agus ar an dlí comparáideach (lena n‑áirítear trí thacú le clár oibre bliantúil an Ghréasáin Eorpaigh um Oiliúint Bhreithiúnach). Ina theannta sin, tacóidh an clár le heagraíochtaí sochaí sibhialta ábhartha agus le heagraíochtaí neamhbhrabúsacha ábhartha chun rochtain leordhóthanach ar a seirbhísí, ar chomhairleoireacht agus ar ghníomhaíochtaí tacaíochta a áirithiú do gach saoránach.

3.Tráchtanna maidir leis an seasamh ón gComhairle

Tá an seasamh ón gComhairle ina léiriú ar an gcomhaontú ar thángthas air sna cruinnithe tríthaobhacha. I gcomparáid leis an togra ón gCoimisiún, áirítear an méid seo a leanas ar na hathruithe is mó tábhacht a tugadh isteach:

–Tairbhithe: cuimsíodh gairmithe dlíthiúla atá ag obair le heagraíochtaí na sochaí sibhialta (ESSanna) mar thairbhithe féideartha agus ról méadaithe ESSanna ;

–Cistí a chur in áirithe: cistí a chur in áirithe de réir cuspóirí sonracha agus de réir corrlach solúbthachta a thabhairt isteach; leis an gcur in áirithe teoranta sin, fiú mura raibh sé beartaithe sa togra bunaidh ón gCoimisiún, cuirtear leis an leithdháileadh comhchosúil cistí dá bhforáiltear sa Rialachán lena mbunaítear an Clár um Cheartas 2014‑2020;

–Gné an chomhionannais inscne: airteagal a thabhairt isteach maidir le príomhshruthú inscne agus neamh‑idirdhealaithe, aithris atreisithe, sonraí imdhealaithe de réir inscne sna táscairí agus i bpeirspictíocht an chomhionannais inscne sna meastóireachtaí meántéarma agus deiridh ;

–Tuairisciú: teanga bhreise curtha isteach;

–Gníomhaíochtaí atá le cistiú: sonraíocht bhreise; scoilt de cheann de na gníomhaíochtaí atá beartaithe chun gníomhaíocht neamhspleách a dhéanamh ar eagraíochtaí na sochaí sibhialta; cuireadh fóraim idirphlé do pháirtithe leasmhara in ionad an 'Pointe teagmhála náisiúnta' atá beartaithe.

–Nós Imeachta Coiste: an nós imeachta scrúdúcháin in ionad an nós imeachta comhairliúcháin; fiú mura raibh sé beartaithe. ba é a nós imeachta scrúdúcháin céanna a úsáideadh sa Rialachán lena mbunaítear an Clár um Cheartas 2014‑2020.

Measann an Coimisiún go gcosnaíonn an comhaontú ar thángthas air cuspóirí an togra tosaigh ón gCoimisiún.

4.Conclúid

Glacann an Coimisiún leis an seasamh ón gComhairle.